પૂજારાએ જણાવ્યું કે, ‘અમે દિવાળીના દિવસે સત્તાવાર રીતે આ સેવા લોન્ચ કરીશું. શ્રદ્ધાળુઓ સોમનાથ અને દ્વારકા માટે આ સર્વિસનો ઉપયોગ કરી શકશે.’ આ હેલિકોપ્ટરમાં 6 બેઠકો છે તેમજ સીનિયર સિટિઝન્સને તેમાં ડિસ્કાઉન્ટમાં આપવામાં આવશે. સોમનાથ ટેમ્પલ ટ્રસ્ટના જનરલ મેનેજર વિજયસિંહ ચાવડાએ જણાવ્યું કે, ‘જે યાત્રાળુઓ એક જ દિવસમાં દર્શન કરી ઘરે પાછા ફરવા માગતા હશે તેમના માટે આ સર્વિસ ઘણી ઉપયોગી સાબિત થશે. આ પહેલા તેમને રાજકોટ, કેશોદ કે દીવના એરપોર્ટ સુધી જવું પડતું હતું. સોમનાથથી રાજકોટ પહોંચવામાં 3 કલાક લાગે છે. આ હેલિકોપ્ટરથી સોમનાથથી રાજકોટ 40 મિનિટમાં પહોંચી જવાશે.’ સૂત્રોએ જણાવ્યું કે, જ્યારે બુકિંગ્સ નહીં હોય ત્યારે આ હેલિકોપ્ટરનો ઉપયોગ રાજકોટ દર્શન માટે પણ કરવામાં આવશે.